**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2019-02-08 Nr. TAR-11

Posėdis vyksta 2019-02-06. Pradžia 13.30 val.

Posėdžio pirmininkas – Rimantas Taraškevičius.

Posėdžio sekretorė – Lietutė Demidova.

Posėdyje dalyvauja komitetų nariai: Vygantas Vareikis, Andrej Kugmerov, Artūras Šulcas. Nedalyvauja Arūnas Barbšys, Jurij Šeršniov.

Posėdyje dalyvavusių komiteto narių ir svečių sąrašai (priedai 1, 2) pridedami.

DARBOTVARKĖ (tokia seka):

1. Dėl atleidimo nuo vietinės rinkliavos už leidimo įrengti išorinę reklamą išdavimą. Pranešėja K. Petraitienė.

2. Dėl Klaipėdos miesto savivaldybės aplinkos apsaugos rėmimo specialiosios programos 2018 metų priemonių vykdymo ataskaitos patvirtinimo. Pranešėja R. Jievaitienė.

3. Dėl Klaipėdos miesto savivaldybės aplinkos apsaugos rėmimo specialiosios programos 2019 metų priemonių patvirtinimo. Pranešėja R. Jievaitienė.

4. Dėl savivaldybės būsto fondo ir socialinio būsto sąrašų patvirtinimo. Pranešėja D. Netikšienė.

5. Dėl socialinio būsto nuomos sąlygų pakeitimo. Pranešėja D. Netikšienė.

6. Dėl atleidimo nuo socialinio būsto nuomos mokesčio mokėjimo. Pranešėja D. Netikšienė.

7. Dėl savivaldybės būsto nuomos sąlygų pakeitimo. Pranešėja D. Netikšienė.

8. Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

9. Dėl pritarimo dalyvauti projekte „Triukšmo mažinimo priemonių geležinkeliuose įrengimas Klaipėdos miesto savivaldybėje. II etapas“. Pranešėja E. Jurkevičienė.

10. Dėl dalyvavimo Mėlynosios vėliavos programoje. Pranešėja I. Šakalienė.

11. Dėl Klaipėdos miesto savivaldybės 2019 metų biudžeto patvirtinimo. Pranešėja A. Špučienė.

Patvirtinta darbotvarkė (už – 4).

1. SVARSTYTA. Atleidimas nuo vietinės rinkliavos už leidimo įrengti išorinę reklamą išdavimą.

Pranešėja – K. Petraitienė. Siūlo suteikti lengvatą VšĮ „Neptūno krepšinio klubas“, atleidžiant savivaldybės biudžeto sąskaita nuo 5044,00 Eur vietinės rinkliavos už leidimo įrengti išorinę reklamą Dubysos g.10, Klaipėdoje (Švyturio arena), išdavimą už laikotarpį nuo 2019-02-01 iki 2019-05-31 mokėjimo.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

2. SVARSTYTA. Klaipėdos miesto savivaldybės aplinkos apsaugos rėmimo specialiosios programos 2018 metų priemonių vykdymo ataskaitos patvirtinimas.

Pranešėja – R. Jievaitienė. Teigia, kad savivaldybės administracija tarybos sprendimu patvirtintą ataskaitą pateiks Aplinkos apsaugos departamentui prie Aplinkos ministerijos iki š. m. kovo 1 d. taip, kaip nustatyta Aplinkos ministro 2011 m. kovo 4 d. įsakyme Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, savivaldybių aplinkos apsaugos rėmimo specialiosios programos priemonių vykdymo ataskaitos formos ir savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“. Pagal aukščiau paminėtą įsakymą duomenys ataskaitoje pateikiami eurais, įrašomos sumos apvalinamos: 49 euro centai ir mažiau atmetami, 50 euro centų ir daugiau laikomos 1 euru.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

3. SVARSTYTA. Klaipėdos miesto savivaldybės aplinkos apsaugos rėmimo specialiosios programos 2019 metų priemonių patvirtinimas.

Pranešėja – R. Jievaitienė. Pažymi, kad prognozuojama 2019 m. į Aplinkos apsaugos rėmimo specialiąją programą surinkti 525,0 tūkst. Eur, iš kurių 20 % (105,0 tūkst. Eur) privaloma skirti sveikatos apsaugai. Primena, kad 2019-01-01 programos lėšų likutis yra 469,4 tūkst. Eur, o 2019 m. paskirstyta 802,0 tūkst. Eur septyniolikai aplinkosauginių priemonių įgyvendinti.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

4. SVARSTYTA. Savivaldybės būsto fondo ir socialinio būsto sąrašų patvirtinimas.

Pranešėja – D. Netikšienė.Teigia, kad sprendimo projekto esmė, tikslai ir uždaviniai– vykdyti Lietuvos Respublikos paramos būstui įsigyti ar išsinuomoti įstatyme savivaldybių taryboms numatytą pareigą tvirtinti savivaldybės būsto fondo ir socialinio būsto, kaip savivaldybės būsto fondo dalies, sąrašus.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

5. SVARSTYTA. Socialinio būsto nuomos sąlygų pakeitimas.

Pranešėja – D. Netikšienė. Siūlo patenkinti savivaldybės socialinio būsto (duomenys neskelbtini), Klaipėdoje, nuomininkės A. R. prašymą pakeisti nuomos sąlygas, nes pagal 2018 metų Metinės gyventojo (šeimos) deklaracijos duomenis jos deklaruotas turtas daugiau kaip 25 proc. viršija Paramos būstui įsigyti ar išsinuomoti įstatymo 11 straipsnio 2 dalyje nustatytus pajamų dydžius teisei į socialinio būsto nuomą pagrįsti. Dėl šios priežasties teisę nuomotis būstą socialinio būsto nuomos sąlygomis ši nuomininkė prarado.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

6. SVARSTYTA. Atleidimas nuo socialinio būsto nuomos mokesčio mokėjimo.

Pranešėja – D. Netikšienė. Sprendimo projektu siūlo nuo 2019 m. vasario 1 d. iki 2019 m. gruodžio 31 d. atleisti nuo savivaldybės socialinio būsto (duomenys neskelbtini), Klaipėdoje, nuomininkę N. R.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

7. SVARSTYTA. Savivaldybės būsto nuomos sąlygų pakeitimas.

Pranešėja – D. Netikšienė. Siūlo patenkinti savivaldybės būstų (duomenys neskelbtini), Klaipėdoje,bei (duomenys neskelbtini), Klaipėdoje, nuomininkių N. R. ir G. P. prašymus pakeisti nuomos sąlygas ir nuomoti joms būstus socialinio būsto sąlygomis. Teisę į būsto nuomos sąlygų pakeitimą nuomininkės pagrindė pateiktomis Metinėmis gyventojo (šeimos) turto deklaracijomis už praėjusius kalendorinius 2018 metus.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

8. SVARSTYTA. Sutikimas perimti valstybės turtą ir jo perdavimo valdyti, naudoti ir disponuoti patikėjimo teise.

Pranešėjas – E. Simokaitis. Sako, kad sprendimo projektas teikiamas, siekiant perimti savivaldybės nuosavybėn valstybei nuosavybės teise priklausantį Pėsčiųjų tiltą per geležinkelį nuo Kretingos iki Šaulių gatvių, Klaipėdoje, su jam priklausančiais apšvietimo, šildymo ir lietaus nuotekų tinklais. Šio turto bendra pradinė vertė 3798209,46 Eur.

A. Šulcas teigia, kad AB „Lietuvos geležinkeliai“ su viaduku sprendžia savo turto priežiūros klausimą. Mano, kad kiekvienas savininkas privalo prižiūrėti savo turtą, o jei jam tas turtas nereikalingas, gali jį realizuoti įstatymo nustatyta tvarka. A. Šulcas sako, kad nepritaria pateiktam sprendimo projektui.

R. Taraškevičius sako, kad Pėsčiųjų tiltas per geležinkelį pastatytas dėl miesto gyventojų poreikių tenkinimo, tiltas netarnauja kaip AB „Lietuvos geležinkeliai“ infrastruktūros objektas. R. Taraškevičius pritaria pateiktam sprendimo projektui.

NUTARTA. Nepritarti pateiktam sprendimo projektui.

BALSUOTA: už – 1, prieš – 1, susilaiko – 2.

9. SVARSTYTA. Pritarimas dalyvauti projekte „Triukšmo mažinimo priemonių geležinkeliuose įrengimas Klaipėdos miesto savivaldybėje. II etapas“.

Pranešėja – E. Jurkevičienė. Sprendimo projekto tikslas – pritarti Klaipėdos miesto savivaldybės administracijos dalyvavimui partnerio teisėmis projekte „Triukšmo mažinimo priemonių geležinkeliuose įrengimas Klaipėdos miesto savivaldybėje. II etapas“ ir užtikrinti projekto bendrąjį finansavimą Klaipėdos miesto savivaldybės biudžeto lėšomis ne mažiau kaip 7,5 proc. tinkamų projekto išlaidų bei netinkamų, tačiau šiam Projektui įgyvendinti būtinų išlaidų padengimą ir tinkamų išlaidų dalį, kurios nepadengia Projektui skiriamas finansavimas.

V. Vareikis teigia, kad susilaikys nuo sprendimo priėmimo. Prašo sužinoti, kokia dalimi kitos savivaldybės prisidėjo prie triukšmo mažinimo užtvarų įrengimo.

E. Simokaitis pažymi, jei nebus priimtas sprendimas perimti viaduką - AB „Lietuvos geležinkeliai“ nesutiks įgyvendinti „Triukšmo mažinimo priemonių geležinkeliuose įrengimas Klaipėdos miesto savivaldybėje. II etapas“ projekto šiomis sąlygomis.

A. Šulcas mano, kad dėl triukšmo mažinimo užtvarų įrengimo reikėtų pasidomėti, kokia dalimi prisidėjo kitos savivaldybės. A. Šulcas nepritaria pateiktam sprendimo projektui.

NUTARTA. Pritarti pateiktam sprendimo projektui.

BALSUOTA: už – 3, prieš – 0, susilaiko – 1.

10. SVARSTYTA. Dalyvavimas Mėlynosios vėliavos programoje.

Pranešėja – I. Šakalienė. Teigia, kad siekiama įgyvendinti Klaipėdos miesto savivaldybės 2013-2020 metų strateginio plėtros plano, patvirtinto Klaipėdos miesto savivaldybės tarybos 2013-04-26 sprendimu Nr. T2-79 3.2 tikslo 3.2.1 uždavinį – siekti Mėlynosios vėliavos statuso Klaipėdos paplūdimiams. 2017 metais Smiltynės paplūdimys apdovanotas Mėlynąja vėliava. 2018 metais Smiltynės I ir Melnragės II paplūdimiai apdovanoti Mėlynąja vėliava. Šiems paplūdimiams apdovanojimo Savivaldybė siekia ir 2019 metais

NUTARTA. Pritarti pateiktam sprendimo projektui.

BALSUOTA: už – 3, prieš – 0, susilaiko – 1.

11. SVARSTYTA. Klaipėdos miesto savivaldybės 2019 metų biudžeto patvirtinimas.

Pranešėja – A. Špučienė. Siūlo patvirtinti Klaipėdos miesto savivaldybės 2019 metų biudžetą – 183555,4 tūkst. eurų prognozuojamas 2019 metų biudžeto pajamas, nustatyti asignavimus asignavimų valdytojų programoms vykdyti, paskirstyti asignavimus iš apyvartinių lėšų 2019 m. sausio 1 d. likučio. Patvirtinus biudžetą, asignavimų valdytojų vykdomos programos bus finansuojamos pagal patvirtintą finansinį planą, o ne pagal 1/12 praėjusių metų asignavimų valdytojui skirtų lėšų, skiriamų tęstinei veiklai bei įsiskolinimams dengti ir tai sudarys galimybę mažinti kreditinį įsiskolinimą, greičiau atsiskaityti su tiekėjais ir rangovais bei racionaliau naudoti biudžeto lėšas.

NUTARTA. Informacija išklausyta. Sprendimą priimti kitame komiteto posėdyje.

Posėdis baigėsi 14.10 val.

Posėdžio pirmininkas Rimantas Taraškevičius

Posėdžio sekretorė Lietutė Demidova